3.  การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์ ผลิตภัณฑ์หลักภายใต้การดำเนินธุรกิจของบริษัท แบ่งออกเป็น 4 กลุ่ม
  ดังนี้

1.  ผลิตภัณฑ์เฟอร์นิเจอร์สำนักงาน ภายใต้เครื่องหมายการค้า “MOFLEX” ประกอบด้วย

โต๊ะทำงาน ชั้นวางของ ตู้เอกสาร เก้าอี้ทำงาน ฉากกั้นแบ่งสัดส่วนเนื้อที่สำนักงาน โต๊ะประชุม
โต๊ะรับแขก และชุดเก้าอี้โซฟารับแขกในสำนักงาน ผลิตภัณฑ์เฟอร์นิเจอร์สำนักงาน "MOFLEX"
ได้รับการออกแบบเพื่อตอบสนองวิธีการทำงานขององค์กรสมัยใหม่ ซึ่งทันสมัย สวยงาม
และประหยัดพื้นที่ทำงาน อาทิเช่น แบบ “FREE STANDING” แบบ “DESK SYSTEM” และแบบ
“PANEL SYSTEM” รวมถึงระบบฉากกั้นสำนักงานแบบ "OPEN PLANNING"
ซึ่งสามารถจัดวางให้มีการใช้สอย ตามลักษณะของการทำงานรูปแบบต่าง ๆได้อย่างสมบูรณ์

  กลุ่มลูกค้า Moflex ส่วนหนึ่งเป็น Designer สถาปนิก หรือผู้รับเหมาโครงการ

เป็นลักษณะลูกค้าที่เป็น Consultant ให้บริการออกแบบตกแต่ง
หรือก่อสร้างสถานที่ทำงานให้แก่เจ้าของ โครงการหรือผู้ใช้สินค้า ซึ่งมีบทบาทในการแนะนำ
และทำให้เกิดยอดการสั่งซื้อแต่ละครั้งค่อนข้างมากถึง ปานกลาง และมีตลอดทั้งปี
และอาจจะมีมากในช่วงต้นปี และปลายปี กลุ่มราชการ ก็เป็นกลุ่มลูกค้าใหญ่อีกกลุ่มหนึ่ง
ซึ่งมีงบประมาณในการจัดซื้อครุภัณฑ์ปีละหลายพันล้านบาท อีกส่วนหนึ่งเป็นผู้ใช้สินค้าเอง
หรือเจ้าของธุรกิจในระดับกลางถึงเล็ก ซึ่งมียอดการสั่งซื้อสินค้าจำนวนน้อย
โดยซื้อจากโชว์รูมของบริษัทโดยตรง และจะขอบริการออกแบบและตกแต่งจากบริษัทด้วย
ลูกค้ากลุ่มนี้จะมีรายได้ปานกลางถึงสูง ซึ่งต้องการสินค้ามีคุณภาพและการบริการที่ดี
โดยมีการสั่งซื้อทั้งปีแต่มีมากในช่วงต้นปี และปลายปีเช่นกัน

3.1.2 ผลิตภัณฑ์เฟอร์นิเจอร์ภายในบ้านภายใต้เครื่องหมายการค้า “ KLASSE " ประกอบด้วย
ชุดเตียงนอน ตู้เสื้อผ้า โต๊ะเครื่องแป้ง ตู้โชว์ ไซด์บอร์ด ตลอดจนชุดโซฟารับแขก
เก้าอี้พักผ่อนแบบต่างๆ และชุดโต๊ะรับประทานอาหารพร้อมเก้าอี้

3.1.3 ผลิตภัณฑ์เฟอร์นิเจอร์ชุดครัวทันสมัย ภายใต้เครื่องหมายการค้า "KITCHEN"
ซึ่งเป็นครัวระบบสำเร็จรูป สามารถนำมาประกอบเข้ากับห้องครัวของลูกค้าตามขนาดพื้นที่
และการออกแบบต่างๆ กัน ผลิตภัณฑ์เฟอร์นิเจอร์ชุดครัวนี้ จะประกอบด้วย เคาน์เตอร์ครัว
และตู้แขวน พร้อมด้วยอุปกรณ์ใช้สอยต่างๆ อาทิเช่น ถาดใส่ช้อนส้อม ตะกร้าเก็บภาชนะ ฯลฯ
รวมทั้งเครื่องใช้ไฟฟ้าในครัวอื่นๆ ที่นำมาประกอบเข้ากับเฟอร์นิเจอร์ชุดครัว เช่น เตาแก๊ส
เตาไฟฟ้า เครื่องดูดควัน เตาอบอาหาร ฯลฯ รวมกันเป็นชุดครัว ทันสมัยพร้อมสรรพ

  กลุ่มลูกค้า Klasse และ Kitchen ส่วนใหญ่เป็นกลุ่มลูกค้าที่เป็นผู้ใช้สินค้าเอง ได้แก่ เจ้าของ

บ้านเดี่ยว ทาวน์เฮ้าส์ หรือคอนโดมิเนียม
และเป็นลักษณะของบ้านใหม่เป็นส่วนมากมีรายได้ในระดับปานกลางถึงสูง
จะมีช่วงการสั่งซื้อตามรายได้ของลูกค้า เช่น ช่วงต้นเดือน ช่วงรับ Bonus
และยังกระจายอยู่ทั้งปีด้วย ลูกค้าอีกส่วนหนึ่งนั้นจะเป็น Designer สถาปนิก ผู้รับเหมาก่อสร้าง
หรือเจ้าของโครงการประเภท Service Apartment คอนโดมิเนียม
โดยมียอดสั่งซื้อสินค้าเป็นจำนวนสูงในแต่ละครั้งแต่ไม่สม่ำเสมอ

3.1.4 บริษัท เป็นตัวแทนจำหน่ายผลิตภัณฑ์นำเข้าเฟอร์นิเจอร์สำนักงานชั้นนำ "STEELCASE"
แต่ผู้เดียวในประเทศไทยและยังผลิตเฟอร์นิเจอร์สำนักงานภายใต้ลิขสิทธิ์จากประเทศสหรัฐอเมริกา
ซึ่งมีส่วนช่วยเสริมพัฒนาการด้านการออกแบบ เทคนิคการผลิต
ตลอดจนมาตรฐานคุณภาพและภาพพจน์ของ

ผลิตภัณฑ์เฟอร์นิเจอร์ที่บริษัทผลิตออกจำหน่ายเองด้วย

- 2 -

3.1.5 วัสดุอุปกรณ์นำเข้าจากต่างประเทศ โดยนำเข้าจากประเทศเยอรมัน เดนมาร์ค อิตาลี
อเมริกา เกาหลี และจีน
ซึ่งนำมาใช้ทั้งในการผลิตเฟอร์นิเจอร์ของบริษัทเองและสำหรับจัดจำหน่ายภายในประเทศให้แก่ผู้ผลิตเฟอร์นิเจอร์รายอื่นๆ
ที่เป็นลูกค้าของบริษัท ได้แก่ มือจับ กุญแจตู้โต๊ะ รางลิ้นชักและบานพับ วัสดุปิดผิว คิ้วตกแต่ง
เทปปะขอบ ฟอร์ไมก้า ผ้าบุ หนังเทียม ตลอดจนอ่างซิ้งค์และก๊อกน้ำในห้องครัวด้วย
ซึ่งสินค้านำเข้าส่วนใหญ่บริษัทเป็นผู้แทนจำหน่ายแต่ผู้เดียวในประเทศไทยมาเป็นเวลาหลายปี

3.1.6 ผลิตภัณฑ์พรมแผ่นปูพื้นสำนักงาน เดิมบริษัทเป็นผู้นำเข้าและจัดจำหน่ายพรมแผ่นปูพื้นสำนักงาน
“Interface” จากอเมริกา ต่อมาในปี 2537 ได้จัดตั้งบริษัทร่วมทุน โมเดอร์นฟอร์มอินเตอร์เฟซ
จำกัด เพื่อผลิตพรมแผ่นปูพื้นเองภายในประเทศ และจัดจำหน่ายทั้งภายในประเทศและต่างประเทศ

3.1.7 โครงสร้างรายได้แยกตามสายผลิตภัณฑ์ / กลุ่มธุรกิจในระยะเวลา 3 ปี ที่ผ่านมา
และงวดปัจจุบัน ของบริษัท โมเดอร์นฟอร์มกรุ๊ป จำกัด (มหาชน) และบริษัทย่อย เป็นดังนี้

+---------------------+--------+-----+--------+-----+--------+-----+
|                     | 2542   |     | 2543   |     | 2544   |     |
+---------------------+--------+-----+--------+-----+--------+-----+
|                     | รายได้  | %   | รายได้  | %   | รายได้  | %   |
+---------------------+--------+-----+--------+-----+--------+-----+
|                     | (ล     |     | (ล     |     | (ล     |     |
|                     | ้านบาท) |     | ้านบาท) |     | ้านบาท) |     |
+---------------------+--------+-----+--------+-----+--------+-----+
| มูลค่ารายได้           |        |     |        |     |        |     |
|                     |        |     |        |     |        |     |
| จำแนกตามผลิตภัณฑ์ /    |        |     |        |     |        |     |
| กลุ่มธุรกิจ             |        |     |        |     |        |     |
+---------------------+--------+-----+--------+-----+--------+-----+
| - เฟอร์นิเจอร์สำนักงาน  | 427    | 28  | 546    | 30  | 563    | 30  |
+---------------------+--------+-----+--------+-----+--------+-----+
| - เฟอร์นิเจอร์บ้าน      | 325    | 21  | 316    | 17  | 342    | 18  |
+---------------------+--------+-----+--------+-----+--------+-----+
| - วัสดุอุปกรณ์          | 189    | 12  | 287    | 16  | 314    | 17  |
| เฟอร์นิเจอร์           |        |     |        |     |        |     |
+---------------------+--------+-----+--------+-----+--------+-----+
| - เฟอร์นิเจอร์ส่งออก    | 160    | 10  | 186    | 10  | 137    | 7   |
+---------------------+--------+-----+--------+-----+--------+-----+
|   -                 | 75     | 5   | 92     | 5   | 87     | 4   |
|                     |        |     |        |     |        |     |
| เฟอร์นิเจอร์นำเข้าขายใน |        |     |        |     |        |     |
|                     |        |     |        |     |        |     |
|   ประเทศ            |        |     |        |     |        |     |
+---------------------+--------+-----+--------+-----+--------+-----+
| - ธุรกิจวัสดุหีบห่อ       | 244    | 16  | 300    | 16  | 341    | 18  |
+---------------------+--------+-----+--------+-----+--------+-----+
| -                   | 31     | 2   | 36     | 2   | 44     | 2   |
| ธ                   |        |     |        |     |        |     |
| ุรกิจให้เช่าพื้นที่และบริการ |        |     |        |     |        |     |
+---------------------+--------+-----+--------+-----+--------+-----+
| -                   |        | 0   | 1      | 0   | 3      | -   |
| กำไรจากอัตราแลกเปลี่ยน |        |     |        |     |        |     |
+---------------------+--------+-----+--------+-----+--------+-----+
| - อื่นๆ               | 74     | 6   | 61     | 4   | 69     | 4   |
+---------------------+--------+-----+--------+-----+--------+-----+
| รวมมูลค่าจำหน่าย       | 1,525  | 100 | 1,825  | 100 | 1,900  | 100 |
+---------------------+--------+-----+--------+-----+--------+-----+

- 3 -

3.2 การตลาดและภาวะการแข่งขัน

3.2.1 กลยุทธ์ทางการตลาด

ปี 2544 ภาพรวมของธุรกิจอสังหาริมทรัพย์ เริ่มกระเตื้องขึ้นจากปี 2543
อันเป็นผลจากนโยบายฟื้นฟูธุรกิจอสังหาริมทรัพย์ของรัฐบาลตลอดปีและกลยุทธ์การสร้างความมั่นใจก่อนการซื้อบ้านโดยการสร้างบ้านพร้อมตกแต่งเสร็จก่อนขายออกของผู้ประกอบการธุรกิจดังกล่าว
ส่งผลให้ตลาดเฟอร์นิเจอร์บ้านเริ่มปรับตัวดีขึ้น ในขณะเดียวกันการแข่งขัน
และโครงสร้างของตลาดเฟอร์นิเจอร์บ้านเริ่มเปลี่ยนแปลงไป กลยุทธ์ทางการตลาดเฟอร์นิเจอร์บ้าน
จึงเน้นที่ความครบวงจรของผลิตภัณฑ์ รวมถึงความพร้อมด้านการให้บริการอย่างมืออาชีพ
ในขณะที่กลยุทธ์ในการรักษาฐานตลาดของเฟอร์นิเจอร์สำนักงานยังคงมุ่งเน้นที่การ

แข่งขันด้านราคา โดยเฉพาะในตลาดที่มีงบประมาณจำกัด ซึ่งขยายตัวเติบโตขึ้น
จนเป็นตลาดกลุ่มเป้าหมายที่ต้องจับตามองในปัจจุบัน

การเปิดเสรีทางการค้าในเขตอาเซียน สร้างความได้เปรียบให้แก่ผู้ประกอบการในประเทศคู่แข่ง
ซึ่งได้รับประโยชน์จากการลดภาษีนำเข้า
ทำให้สามารถส่งเฟอร์นิเจอร์ออกสู่ตลาดอาเซียนได้ในราคาที่ถูกและยังสามารถจัดส่งได้อย่างรวดเร็ว
ดังนั้นผู้ประกอบการผลิตและจำหน่ายเฟอร์นิเจอร์ภายในประเทศจึงต้องปรับตัว
เพื่อรักษาศักยภาพในการแข่งขัน
โดยสร้างความชัดเจนของสินค้าและบริหารต้นทุนให้มีประสิทธิภาพมากขึ้น

  3.2.2 นโยบายราคาในประเทศ ผลิตภัณฑ์เฟอร์นิเจอร์ของบริษัท จะมีราคามาตรฐาน

กว่าผู้ผลิตรายอื่น ทั้งนี้เพราะบริษัทยึดนโยบายการขายราคาเดียวกันหมด
ไม่ว่าจะเป็นการขายผ่านโครงการ หรือผ่านโชว์รูมทุกโชว์รูม
และกำหนดส่วนลดที่แน่นอนจากยอดซื้อในระดับต่างๆเป็นมาตรฐาน
แม้ว่าราคาผลิตภัณฑ์เฟอร์นิเจอร์ของบริษัท
จะถูกจัดอยู่ในระดับค่อนข้างสูงในตลาดเฟอร์นิเจอร์สำเร็จรูปในประเทศ แต่ด้วยคุณภาพของสินค้า
บริการ และเวลาการส่งมอบสินค้า
ทำให้ได้รับความเชื่อถือและได้รับความไว้วางใจจากลูกค้ามาเป็นเวลานาน

3.2.3 การจำหน่ายและช่องทางการจำหน่าย

โดยที่บริษัทได้แบ่งกลุ่มตลาดสำหรับผลิตภัณฑ์ของบริษัทเป็น 2 กลุ่มคือ

กลุ่มเฟอร์นิเจอร์สำนักงาน และกลุ่มเฟอร์นิเจอร์ใช้ในบ้าน ซึ่งทั้ง 2 กลุ่มใช้ช่องทางการจัดจำหน่าย
2 ช่องทาง ได้แก่ การขายผ่านโชว์รูม
และการขายผ่านโครงการโดยกลุ่มเฟอร์นิเจอร์สำนักงานจะมีสัดส่วนของยอดขายผ่านโครงการเป็นร้อยละ
60 และร้อยละ 40 เป็นยอดขายผ่านโชว์รูม ในขณะที่กลุ่มเฟอร์นิเจอร์ใช้ในบ้าน คลาสและคิทเช่น
มีสัดส่วนของยอดขายผ่านโครงการเป็นร้อยละ 20 และร้อยละ 80 เป็นของยอดขายผ่านโชว์รูม

ในปัจจุบันบริษัทมีโชว์รูมรวมทั้งสิ้น 26 แห่ง ในทุกพื้นที่ทั่วกรุงเทพฯ และจังหวัดใกล้เคียง
โดยทุกโชว์รูมถูกตกแต่งอย่างสวยงามและสะดวกในการเลือกชม พร้อมพนักงานขายที่มีประสิทธิภาพ
โดยมีโชว์รูมใหญ่ขนาดพื้นที่ประมาณ 4,800 ตารางเมตร ที่สำนักงานใหญ่ในอาคาร

โมเดอร์นฟอร์มทาวเวอร์ บนถนนศรีนครินทร์

- 4 -

สำหรับการขายผ่านโครงการนั้น นอกจากบริษัทจะมุ่งเน้นไปที่ กลุ่มสถาปนิก
มัณฑนากรหรือเจ้าของโครงการ ซึ่งมีความเชื่อถือและยอมรับในผลิตภัณฑ์ของบริษัท
และเลือกใช้กับโครงการที่รับผิดชอบ ซึ่งมีทั้งโครงการอาคารสำนักงานและที่พักอาศัยหลายโครงการ
เช่น America Embassy, American International Assurance Co., Ltd. ,
Assumption University, Auto Alliance(Thailand) Co., Ltd. , Bausch & Lomb
(Thailand) LTD. , Bumrungrad Hospital, Diners Club (Thailand) Ltd. ,
Ford Operations (Thailand) Co., Ltd. , Gillette Thailand Ltd. , Grammy
Entertainment Public Co., Ltd. , IBM Thailand Co., Ltd. , KPMG
Consulting (Asia Pacific) Ltd. , Metropolitan Electricity Authority,
Minor Corporation Public Co., Ltd. , บริษัท แลนด์ แอนด์ เฮาส์ จำกัด (มหาชน),
บริษัท เอเซี่ยน เคมีคอล, TEKA, บริษัท เงินทุน

เกียรตินาคิน จำกัด (มหาชน), บริษัท แอซเซ็ท ออคชั่น เซ็นเตอร์ จำกัด, Cassical
Services, Noble Development, บริษัท โมบิเลียม จำกัด, Pico International
Enterprise (Thailand) Co., Ltd.

บริษัทยังได้ขยายฐานตลาดไปยังกลุ่มราชการและสถาบันการศึกษาต่างๆ ซึ่งเป็นตลาดกลุ่มใหญ่
ซึ่งมีงบประมาณปีละหลายพันล้านบาทในการซื้อครุภัณฑ์

นอกจากนี้บริษัทยังได้ส่งเฟอร์นิเจอร์จำหน่ายในต่างประเทศโดยมีสัดส่วนการจำหน่ายในประเทศ :
ต่างประเทศ เป็นร้อยละ 90 : 10 โดยส่งออกเฟอร์นิเจอร์บ้าน : เฟอร์นิเจอร์สำนักงาน
ในอัตราร้อยละ 70 : 30 ได้แก่ โซฟา เตียง โต๊ะทำงาน Partition ตู้
ซึ่งส่วนใหญ่จะส่งออกไปประเทศญี่ปุ่น ประมาณร้อยละ 35 ของยอดส่งออกที่เหลือได้แก่
ประเทศอินเดีย สิงคโปร์ สหรัฐอาหรับอิมมิเร๊ต ฮ่องกง ฟิลิปปินส์ มาเลเซีย และเวียดนาม เป็นต้น

3.2.4 ลักษณะของลูกค้า

เนื่องจากร้อยละ 40 ของตัวเลขยอดขายของบริษัท
เป็นการขายปลีกผ่านโชว์รูมสาขาและ/หรือโชว์รูมจัดจำหน่ายผลิตภัณฑ์เฟอร์นิเจอร์  ส่วนอีกร้อยละ
60 ของตัวเลขยอดขาย เป็นการขายตรงให้กับโครงการ อาคารสำนักงาน
และโครงการคอนโดมิเนียม หรืออพาร์ทเม้นที่อยู่อาศัย  ฉะนั้นกลุ่มฐานลูกค้าของบริษัทกระจายกว้าง
และเป็นกลุ่มใหญ่คือกลุ่มผู้ใช้ผลิตภัณฑ์เฟอร์นิเจอร์ของบริษัทโดยตรง

มิได้กระจุกตัวอยู่ในกลุ่มลูกค้ารายใหญ่จำนวนจำกัด
จึงมีผลให้ยอดขายของบริษัทมีอัตราการขยายตัวเพิ่มขึ้นอย่างสม่ำเสมอ
และมักได้รับผลกระทบน้อยจากการที่มีฐานลูกค้าจำนวนมากราย

5.  ภาวะอุตสาหกรรมสำเร็จรูปและการแข่งขัน

สภาพการแข่งขันสำหรับอุตสาหกรรมเฟอร์นิเจอร์สำนักงาน
จัดได้ว่ามีการแข่งขันสูงในระดับหนึ่งโดยเฉพาะตลาดระดับกลางถึงระดับล่าง
ที่ยังสามารถเติบโตได้อีกอย่างต่อเนื่อง ซึ่งปัจจุบันนี้

คู่แข่งในระดับเดียวกับบริษัท ทั้งคู่แข่งต่างประเทศและในประเทศ ได้แก่ Teknion, Haworth,
Pacific Décor, Unifor, Rockworth, Acmen, UB, Practika, Perfect, และ
Logica
ซึ่งมีสินค้าที่หลากหลายและกำลังการผลิตที่อยู่ในระดับเดียวกันโดยต่างใช้กลยุทธ์เพื่อส่งเสริมการขายหลายรูปแบบ
รวมทั้งการโฆษณาและการสร้างภาพพจน์ การสร้างความแตกต่างให้กับผลิตภัณฑ์ด้านรูปแบบ
ตลอดจนการให้บริการด้านต่างๆ ซึ่งจะมีความแตกต่างกันไปขึ้นอยู่กับตลาดในแต่ละระดับภาวการณ์
แข่งขันดังกล่าว ส่วนหนึ่งเป็นไปในลักษณะที่มี

- 5 -

การตัดราคากัน
โดยเฉพาะด้านการขายโครงการเนื่องจากเป็นผู้บริโภคกลุ่มใหญ่ซึ่งตัดสินใจซื้อสินค้าโดยการเปรียบเทียบราคาเป็นหลัก
จึงต้องเน้นผลิตสินค้าที่คงคุณภาพแต่ให้ต้นทุนต่ำลง ส่วนกลยุทธ์ด้านการขายผ่านโชว์รูม
ต้องอาศัยทำเลที่ตั้ง สภาพการตกแต่งโชว์รูม และการจัดวางสินค้าให้โดดเด่น

ในปี 2544 ธุรกิจอสังหาริมทรัพย์ประเภทที่อยู่อาศัยมีการปรับตัวดีขึ้นจากปี 2543
ทำให้ตลาดเฟอร์นิเจอร์บ้าน และชุดครัว มีแรงซื้อจากผู้บริโภคมากขึ้น
จากนโยบายกระตุ้นธุรกิจอสังหาริมทรัพย์ของรัฐบาล อย่างไรก็ตาม
เนื่องจากโครงสร้างของตลาดเฟอร์นิเจอร์บ้าน เริ่มเปลี่ยนแปลงไป
ทำให้การแข่งขันในตลาดเฟอร์นิเจอร์บ้านและครัวสูงขึ้น ซึ่งคู่แข่งของบริษัทในระดับเดียวกัน ได้แก่
SB, Index, Trend Design, Siam Interior และ Koncept ต่างก็นำกลยุทธ์ต่างๆ มาใช้
ไม่ว่าจะเป็นรูปแบบใหม่ของสินค้า ประโยชน์ใช้สอย ราคา และการปรับการบริการแบบครบวงจร
ในระบบ Total Solution เพื่อตอบสนองความต้องการ และความพึงพอใจสูงสุดแก่ลูกค้า

อย่างไรก็ตาม บริษัทฯ
ก็ยังคงมีศักยภาพการแข่งขันที่สูงทั้งตลาดเฟอร์นิเจอร์สำนักงานและเฟอร์นิเจอร์บ้าน
เนื่องจากมีกำลังการผลิตที่สามารถสนับสนุนการขายได้ดี รูปแบบของสินค้าที่ครบวงจร
ตลอดจนทีมงานที่เชี่ยวชาญทั้งด้านการขายโครงการและการขายผ่านโชว์รูม

3.3 การจัดหาผลิตภัณฑ์

3.3.1 โดยที่บริษัทเป็นผู้ผลิตสินค้าเฟอร์นิเจอร์สำนักงาน “โมเฟล็กซ์ ” (Moflex)
เฟอร์นิเจอร์ภายในบ้าน “ คลาส ” (Klasse) และเฟอร์นิเจอร์ห้องครัว “ คิทเช่น ”
(Kitchen) ของตนเอง โดยมีโรงงานผลิตบนที่ดินของตนเอง 4 แห่ง ดังนี้ คือ โรงงานที่บางพลี
2 แห่ง รวมเนื้อที่ประมาณ 37 ไร่ พื้นที่ใช้สอยรวมประมาณ 42,000 ตรม. ผลิตโต๊ะ ตู้ เตียง
เคาน์เตอร์ครัว ตู้แขวน ฯลฯ และโรงงานที่บางขุนเทียนอีก 2 แห่ง เนื้อที่รวมประมาณ 11 ไร่
พื้นที่ใช้สอยรวมประมาณ 19,000 ตรม. ผลิต เก้าอี้ โซฟา ฉากกั้นห้อง ฯลฯ

- 6 -

3.3.2 กำลังการผลิตและปริมาณการผลิต

กำลังการผลิตต่อปีของบริษัท จำแนกตามผลิตภัณฑ์เฟอร์นิเจอร์ แต่ละประเภท ได้ดังนี้ :-

[TABLE]

- 7 -

3.3.3 วัตถุดิบ และผู้จำหน่ายวัตถุดิบ

วัตถุดิบที่บริษัทใช้ในการผลิตเฟอร์นิเจอร์แต่ละชนิด สามารถจำแนกออกได้ ดังนี้:-

+----------------------------+--------+----------+---------+---------+
| วัตถุดิบ                      | สัดส่วน  | แ        |         | ปริมาณ   |
|                            |        | หล่งวัตถุดิบ |         |         |
|                            | การใช้  |          |         | การสั่งซื้อ |
+----------------------------+--------+----------+---------+---------+
|                            | (      | ในประเทศ | ต่า      | (ร้อยละ) |
|                            | ร้อยละ) |          | งประเทศ |         |
+----------------------------+--------+----------+---------+---------+
| 1. ไม้แผ่นปาร์ติเคิลบอร์ด        | 12.5   | /        |         | 13.0    |
+----------------------------+--------+----------+---------+---------+
| 2. ไม้แผ่น MDF               | 3.5    | /        |         | 4.0     |
+----------------------------+--------+----------+---------+---------+
| 3. ไม้อัด                    | 1.5    | /        |         | 1.0     |
+----------------------------+--------+----------+---------+---------+
| 4. ไม้บากัสบอร์ด              | 6.0    | /        |         | 5.5     |
+----------------------------+--------+----------+---------+---------+
| 5. ไม้จริง                   | 1.0    |          | /       | 1.0     |
+----------------------------+--------+----------+---------+---------+
| 6. วัสดุเคลือบผิว              | 7.0    | /        | /       | 7.5     |
+----------------------------+--------+----------+---------+---------+
| 7. วัสดุ PVC ปิดขอบ           | 1.5    | /        | /       | 1.5     |
+----------------------------+--------+----------+---------+---------+
| 8. สี                       | 2.0    | /        |         | 2.5     |
+----------------------------+--------+----------+---------+---------+
| 9. วัสดุอุปกรณ์ต่าง ๆ (มือจับ,    | 6.0    | /        | /       | 6.5     |
| บานพับ,                     |        |          |         |         |
|                            |        |          |         |         |
| รางลิ้นชัก, กุญแจล๊อค)          |        |          |         |         |
+----------------------------+--------+----------+---------+---------+
| 10. กาว                    | 1.5    | /        | /       | 1.5     |
+----------------------------+--------+----------+---------+---------+
| 11. ฟองน้ำ                  | 7.0    | /        |         | 7.0     |
+----------------------------+--------+----------+---------+---------+
| 12. หนังแท้, หนังเทียม         | 20.0   | /        |         | 19.0    |
+----------------------------+--------+----------+---------+---------+
| 13. ผ้าต่าง ๆ                | 7.0    | /        | /       | 5.5     |
+----------------------------+--------+----------+---------+---------+
| 14. ชิ้นส่วนเหล็ก              | 4.0    | /        |         | 4.5     |
+----------------------------+--------+----------+---------+---------+
| 15. ชิ้นส่วนพลาสติก            | 5.5    | /        | /       | 6.0     |
+----------------------------+--------+----------+---------+---------+
| 16. ชิ้นส่วนอลูมิเนียม           | 5.5    | /        |         | 5.5     |
+----------------------------+--------+----------+---------+---------+
| 17. กระจก                  | 2.5    | /        |         | 3.0     |
+----------------------------+--------+----------+---------+---------+
| 18. ชุดอุปกรณ์ปรับเก้าอี้         | 6.0    | /        | /       | 5.5     |
+----------------------------+--------+----------+---------+---------+

หมายเหตุ : โดยมีสัดส่วนของมูลค่าวัตถุดิบ คิดเป็นสัดส่วนวัตถุดิบในประเทศร้อยละ 72 และ
วัตถุดิบนำเข้า

จากต่างประเทศร้อยละ 28

- 8 -

โดยที่วัตถุดิบร้อยละ 28 ยังต้องสั่งจากต่างประเทศ เช่น วัสดุอุปกรณ์ต่างๆ ผ้าบุเฟอร์นิเจอร์
วัสดุเคลือบผิว วัสดุปิดขอบ ชุดอุปกรณ์ปรับเก้าอี้ ชิ้นส่วนพลาสติก ฯ
ทั้งนี้เนื่องจากวัตถุดิบเหล่านี้ในประเทศยังมีคุณภาพไม่ดีพอ ไม่ได้มาตรฐานตามที่บริษัทต้องการ
อย่างไรก็ตามไม่ว่าจะเป็นวัตถุดิบจากภายในประเทศ หรือนำเข้าจากต่างประเทศ
บริษัทก็ไม่ประสบปัญหาในการจัดหาวัตถุดิบต่างๆ แต่อย่างใด
เนื่องจากมีผู้จำหน่ายวัตถุดิบเหล่านี้จำนวนกว่า 20 ราย ได้แก่ บจก.อินเตอร์ไฮด์เลเธอร์
บจ.บางกอกโฟม หจก.ทรวงพาณิชย์ บจก.เคแฟล์ก บจก.ไทยชิปบอร์ด บจก.เอเซียไดคาสติ้ง
บจก.เฟอร์นิชบอร์ด

บจก.ไมโครสแตนดาร์ด บจก.บางกอกโพลีเวลธ หจก.กิมเฮงหลี บจก.กิจเจริญชัยพลาสติก
บจก.กิจสยาม บจก. เค.เจ.เอส แอนด์ ที บจก.เอ็ม.เอ็ม โกลบอลล์ เทรด บจก.วิลสันอาร์ต
(ปทท) บจก.เมโทรพูลทรัพย์ บจก.เรฮาว เป็นต้น

  ตลอดระยะเวลาที่ผ่านมา บริษัทจึงไม่จำเป็นต้องพึ่งการสั่งซื้อวัตถุดิบจาก ผู้จัด

จำหน่ายรายใดรายหนึ่ง ถึงร้อยละ 30 ของยอดการสั่งซื้อรวมแต่อย่างใด
อีกทั้งไม่จำเป็นต้องจัดทำสัญญาการสั่งซื้อในระยะยาว
คงมีเพียงปัญหาเรื่องการควบคุมคุณภาพของวัตถุดิบให้ได้มาตรฐาน มากกว่าเรื่องแหล่งวัตถุดิบ

3.3.4 ผลกระทบต่อสิ่งแวดล้อมและการลดผลกระทบ

  โดยที่บริษัทเป็นผู้ผลิตเฟอร์นิเจอร์สำเร็จรูป Knocked Down ซึ่งมีทั้งโต๊ะ ตู้

เตียง โซฟา เก้าอี้ ฉากกั้น ฯ ซึ่งประกอบด้วยวัตถุดิบ อันได้แก่ ไม้ สี เหล็ก ผ้า ดังนั้น
บริษัทจึงได้มีการดำเนินการเพื่อลดผลกระทบจากกระบวนการผลิต ดังนี้

เศษไม้ เป็นวัตถุดิบที่เหลือใช้จากการตัดชิ้นงาน ทางโรงงานได้มีเครื่องย่อยไม้เป็นชิ้นเล็กๆ
โดยมีโรงงานอื่นรับเศษไม้ที่ย่อยแล้ว ไปใช้ทำเป็นพลังงานในการผลิตเพื่อเป็นประโยชน์ต่อไป

  เศษวัสดุ เช่นเศษหนัง ผ้า ที่เหลือจากการผลิต รวบรวมไว้สามารถจำหน่ายได้

  ฝุ่น จากการขัดชิ้นงานด้วยกระดาษทราย และการตัดชิ้นงาน ทางโรงงานได้

ใช้ เครื่องดักฝุ่นแบบถุงกรองฝุ่น (Filter Bag)
เศษฝุ่นที่กรองได้จะนำไปรวมกับเศษไม้ที่ได้ย่อยแล้ว
เพื่อให้ทางโรงงานอื่นรับไปใช้เป็นพลังงานในการผลิต เพื่อเป็นประโยชน์ต่อไป

  กาว ใช้กาวที่ไม่มีส่วนผสมของสารระเหย เพื่อลดผลกระทบของไอระเหยจาก

กาว

  เศษขยะมูลฝอย เทศบาลมารับไป

  ละอองสี จากการพ่นสีบนชิ้นงาน ทางโรงงานได้กำจัดละอองสีเพื่อป้องกันไม่ให้

ละอองสีมีผลกระทบต่อสิ่งแวดล้อม โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน
ซึ่งเป็นไปตามมาตรฐานสากล กากสีที่ได้จากการดักละอองสี ได้ถูกกำจัดโดยวิธีการฝังกลบ

- 9 -

3.4 งานที่ยังไม่ได้ส่งมอบ

บริษัท มีนโยบายขอรับมัดจำจากลูกค้าเป็นจำนวนร้อยละ 30
ของยอดจำนวนเงินของสินค้าที่ลูกค้าได้ตัดสินใจสั่งซื้อหรือสั่งจอง เพื่อให้บริษัทส่งสินค้าให้ภายหลัง
ระยะเวลาการส่งมอบสินค้าโดยเฉลี่ยอยู่ในระหว่าง 2 – 4 สัปดาห์

ณ สิ้นปี 2544 บริษัทมีเงินมัดจำจากลูกค้าจำนวนเงินประมาณ 47 ล้านบาท
จากยอดการสั่งซื้อหรือสั่งจองสินค้า รวมประมาณ 157 ล้านบาท
ซึ่งเป็นงานที่ยังไม่ได้ส่งมอบให้กับลูกค้า